Sign in / Join .st0{fill:#34437F;} .st1{fill:#878787;} Monday, September 20, 2021 ikteb hawn… Fittex Hamrun Spartans ikomplu jiddiżappuntaw Minn talk.mt September 20, 2021 talk.mt Ritratt: Dominic Borg Hamrun Spartans ……..0 Balzan …………………..1 Għal darba oħra ċ-champions Hamrun Spartans reġgħu ddiżappuntaw hekk kif goal ta' Milan Duric ta lil Balzan rebħa minima ta' 1-0 biex l-Ispartans sofrew it-tielet telfa minn erba' logħbiet. Min-naħa tagħhom, Balzan irritornaw għar-rebħ wara telfiet kontra Valletta u Birkirkara biex b' hekk ingħaqdu ma' Floriana u Valletta b'sitt punti minn erba' logħbiet. Kienu Balzan li ħolqu l-aħjar ċansijiet u minbarra l-goal, fallew penalty u setgħu kab­bru l-iskor waqt li l-Ħamruniżi ftit li xejn kel­lhom okkażjonijiet. Hamrun għamlu bidla waħda hekk kif Predrag Djordjevic beda minflok Juan Corbalan waqt li għal Balzan, daħlu Marcus Grima, Milos Zlatkovic u Bojan Kaljevic flok Uros Ljubo­mirac, Sean Cipriott u Aleksa Andrejic. Iż-żewġ timijiet qasmu l-logħob fil-ftuħ tal-logħba biż-żewġ goalkeepers ftit li xejn jiġu mpenjati. Fil-25 minuta, kienu Balzan li kellhom okkażjoni taj­ba hekk kif Milan Djuric irċieva pass tajjeb mingħand Da Paixao mil-lemin u ttanta xortih b'xutt fil-baxx li ġie mdawwar f'corner mill-goalkeeper Henry Bonello. Erba' minuti wara, Balzan fetħu l-iskor meta free-kick dirett ta' MILAN DURIC għe­leb lil Henry Bonello bil-ballun jaħbat maż-żewġ lasti qabel jispiċċa fix-xibka. Erba' minuti Hamrun wieġebu bi cross ta' Luke Gambin iżda d-daqqa ta' ras ta' Franklin Sasere għaddiet ftit barra. Tmien minuti fit-tieni taqsima, minn cross ta' Joseph Mbong, Franklin Sasere kellu xutt mill-viċin salvat minn Vranes. Minuta wara, f'kontrattakk għal Balzan, Da Paixao qassam lejn Duric fuq il-lemin iżda l- cross shot tal-player Serb ġie salvat minn Bonello. Mas-siegħa logħob Balzan kellhom opportunitá tad-deheb li jirduppjaw wara li r-referee Emanuel Grech saffar għal penalty meta Zlat­kovic twaqqa' fil-kaxxa minn Gojkovic. Madankollu mill-ħdax-il metru, Bojan Kaljevic tefa' barra. Fid-69 minuta, Luke Gambin reġa' ttanta xortih bi cross shot iżda ġie mblukkat mill-goalkeeper Vranes Fid-89 minuta, Balzan res­qu viċin meta Duric ħarab fuq ix-xellug, għadda lejn Da Paixao li kellu x-xutt imblukkat waqt li żewġ minuti fuq il-ħin, Alex da Paixao daħal tajjeb fuq il-lemin u minflok qassam lejn Andrejic, huwa fajjar xutt bil-ballun jolqot il-mimduda wara li ġie mxel­lef minn Bonello. REFEREES: Mitchell Scerri, Duncan Spencer RABA' UFF: Aleksandar Jo­vanovic SKORER: M. Duric 29 (B) AMMONITI: M. Zlatkovic, M. Johnson, M. Djuric (B); P. Djordjevic, J. Mbong, E. Marcelina (HS) PLAYER TAL-LOGĦBA – Milan Duric (Balzan) Artiklu preċedenti Gudja United jaħsdu lil Sliema Wanderers Artiklu li jmiss INĠEDDU MARSASKALA FLIMKIEN